पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की यह दूसरी लहर अब तक भी विशेषज्ञों व आमजन के लिए पहेली बनी हुई है। जिस तेजी से मरीज आए दिन सामने आ रहे हैं, इसकी किसी ने कल्पना भी नहीं की थी, लेकिन अब धीरे धीरे पिछले दो महीने में बरती गई कई लापरवाही इसका बड़ा कारण बनकर सामने आ रही हैं। दरअसल, इस बार कोरोना वायरस ने अपना रुप बदला है। जिसके कई उदाहरण है।
कई ऐसे केस हैं जो आरटीपीसीआर की जांच में निगेटिव आ रहे हैं और सीटी स्कैन में पॉजिटिव आ रहे हैं। जरुरी नहीं कि आरटीपीसीआर में निगेटिव आने के बाद सभी लोगों ने सीटी स्कैन करवाई। ऐसे में पॉजिटिव होने के बावजूद उन्होंने अपने आप को निगेटिव समझा और बाहर घूमते रहे। इनमें से कई मरीज सस्पेक्टेड भी हुए तो उन्हें होम आइसोलेट कर दिया गया, लेकिन इसके बावजूद वे परिवार के संपर्क में भी आए और बाहर भी घूमे।
सस्पेक्टेड कोरोना पेशेंट सुपर स्प्रेडर का काम भी कर रहे हैं। क्योंकि इनमें किसी तरह के लक्षण नजर नहीं आते हैं। ऐसे में ये सबसे मिलते जुलते हैं। डाॅ. मनीष जांगिड़ बताते हैं कि कुछ मामलों में कोरोना का डबल वेरिएंट आरटीपीसीआर तक को चकमा दे रहा है। कई बार ह्यूमन एरर के कारण भी पॉजिटिव लक्षण वाले मरीज जांच रिपोर्ट में निगेटिव आ जाते हैं। ऐसे ही लोग कई और लोगों को संक्रमित कर देते हैं। ऐसे मरीज न मास्क लगाते हैं और न सोशल डिस्टेंश की पालन करते हैं।
रिपोर्ट : वायरस नाक व मुंह की बजाय सीधे लंग्स तक पहुंच रहा है, इसलिए सैंपल में पकड़ में नहीं आता
सरकारी अस्पताल के कोरोना वार्ड के इंचार्ज डाॅ. संदीप चौधरी व निजी चिकित्सक डाॅ. मनीष जांगिड़ ने बताया कि टेस्ट लेने वाले लैब के टेक्नीशियन वर्क प्रेशर में ठीक से स्वाब नहीं लेते या गलत तरीके से ऊपर ऊपर से स्वाब लेते हैं। ऐसे में पॉजिटिव मरीज की रिपोर्ट भी निगेटिव आ जाती है। कई बार सैकेंड म्यूटेंट का संक्रमण नहीं बन पाता, बहुत शुरुआत में टेस्ट करने पर उनकी रिपोर्ट नेगेटिव आती है।
एक कारण यह भी हो सकता है कि कि म्यूटेंट वायरस प्रवेश के बाद नाक या मुंह में ज्यादा देर न ठहरते हुए सीधे लंग्स तक पहुंच जाते हों, इसकी वजह से जब नाक या मुंह से सैंपल लेते हैं तो वहां गैरमौजूद मिलते हैं। वहीं सीटी स्कैन में यह पकड़ में आ जाते हैं। जांच में पॉजिटिव न आने की एक और वजह ये भी हो सकती है कि नाक या मुंह से जो सैंपल लिया जा रहा हो, वो सही जगह से न लिया जा रहा हो।
सस्पेक्टेड और पॉजिटिव का प्रोटोकॉल भी अलग
सस्पेक्टेड कोरोना पॉजिटिव व कोरोना पॉजिटिव केस के प्रोटोकाल भी अलग-अलग है। राज्य सरकार के नियमों के अनुसार उप जिला अस्पताल में भी अलग-अलग वार्ड बनाए हुए हैं। नियमों के अनुसार सस्पेक्टेड कोरोना केस वाले रोगी को कोरोना पॉजिटिव रोगी के पास भी नहीं रखा जाता है। रेमडेसिविर इंजेक्शन लगाने व ऑक्सीजन बैड देने की प्राथमिकता कोरोना पॉजिटिव रोगियों के लिए ही होती है।
सस्पेक्टेड कोरोना रोगी की अगर मौत भी हो जाती है तो इसको कोरोना से हुई मौत के आंकड़ों में शामिल नहीं किया जाता है। ऐसे में सवाल उठता है कि जब सीटी स्कैन में कोरोना आ जाता है तो इन रोगियों को यह सुविधाएं आखिर क्यों नहीं मिलती है। इनका भी अंतिम संस्कार कोरोना प्रोटोकाल के तहत होना चाहिए। शहर में काफी संख्या में सस्पेक्टेड कोरोना रोगी जिनका इलाज में घरों में चल रहा है, जिनका ऑक्सीजन लेवल ठीक है।
मरीजों की लापरवाही पड़ रही है भारी
कोरोना की दूसरी लहर वायरस के म्यूटेशन के कारण भी ज्यादा खतरनाक हो रही है। म्यूटेंट वायरस का हमला होने पर कोरोना के नए-नए लक्षण दिख रहे हैं। ऐसे में मरीज खुद को सामान्य मानते हुए जांच में देर कर देता है और यह लापरवाही भारी पड़ जाती है। यहां तक कि कोरोना की जांच के प्रचलित तरीका आरटीपीसीआर भी कोरोना पकड़ में नहीं आ पा रहा है, ऐसे में जब छाती का सीटी-स्कैन किया जा रहा है, इसके स्कोर के आधार पर संक्रमण और स्टेज समझ में आ रही है।
दो रोज पहले कस्बे के एक युवक संदीप की मौत हो गई। यह युवक कोरोना की जांच के लिए पहुंचा, तब उसका ऑक्सीजन लेवल काफी नीचे आ रहा था। सिटी स्कैन करवाई, तब उसका सिटी स्कोर 25 में से 23 आ रहा था, यानी 92 प्रतिशत फेफड़े डेमेज हो गए थे। सीटी स्कैन करने वाले डाॅ. मनीष जांगिड़ ने बताया कि सीटी स्कैन करवाने वाले 70 प्रतिशत रोगी सस्पेक्टेड हैं।
एचआरसीटी : सीटी स्कोर 5 से ज्यादा है तो कोरोना संक्रमण पक्का
कोविड के केस में डॉक्टर जो सीटी स्कैन कराते हैं, वो है एचआर सीटी चेस्ट यानी सीने का हाई रिजोल्यूशन कंप्यूटराइज्ड टोमोग्राफी स्कैन। इस टेस्ट के जरिए फेफड़ों की एक थ्री डी इमेज बनती है जो बहुत बारीक डिटेल्स भी बताती है। इससे फेफड़ों में हुए इन्फेक्शन का पता चल जाता है। कोरोना का लक्ष्ण दिखाई देने पर कुछ लोग आरटीपीसीआर न करवाकर सीधे सीटी स्कैन करवा रहे हैं।
सिटी स्कैन में स्कोर 8-से कम है तो हल्का, 9-17 के बीच मध्यम और 17 अधिक स्कोर होने पर गंभीर माना जाता है। पूरा 25 स्कोर माना जाता है। सीटी स्कैन में यदि 5 से ज्यादा स्कोर है तो उसे कोविड-19 मानकर चलना चाहिए। ऐसे मरीजों को अलग रखकर इलाज किया जाना चाहिए।
पहले से ज्यादा सावधानी जरूरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn